रुड़की में एक मानसिक रूप से दिव्यांग लड़का कहता रहा कि उसकी मां कुछ दिन से न बोल रही है और न ही कुछ खा रही है, लेकिन लोगों ने उसकी बात का यकीन नहीं किया। कोई उसकी मदद को नहीं आया, सब उससे बचते रहे। आखिर बुधवार जब उसने जिद पकड़ ली तो कुछ लोग अंदर झांकने गए तो उनके होश उड़ गए। अंदर बुजुर्ग महिला का शव पड़ा हुआ। सूचना पर पहुंची पुलिस ने शव कब्जे में लेकर पोस्टमार्टम के लिए भेज दिया है। बताया जा रहा है कि महिला चार दिन पहले मर गयी थी। तब से दिव्यांग बेटा अपनी मां के शव के साथ रह रहा था।